A：喂，係喎！講起我琴日買咗隻碟啊，買咗陳潔儀啊，有冇聽啊？陳潔儀呢，有隻廣東 / 國語碟呢，收音機早排播《昨天》吖嗎。嘩！幾正啊。
A: Wai, haih wo! Gongr heir ngoq kamxyath maaiqzor zek dipr aa, maaiqzor canx gityix aa, yauq mouq tengj aa? Canx gityix nej, yauq zek gwongrdungj / gwokyvq dipr nej, saujyamjgeij zourpaaix bo 《 zoktinj 》 aaj maa. Waa! Geir zeng aa.
C：麻麻哋喇，唔…
C: Maaxmaaxdeir laaj, mx …
A：不過好貴啊，我覺得。即係而家買碟買成一百蚊買一隻碟喎。
A: Batjgwo hour gwai aa, ngoq gokdakj. Zikjhaih yixgaaj maaiq dipr maaiq singx yatj baak manj maaiq yatj zek dipr wo.
C：係喇。我問你嗰隻碟有幾 / 有幾多首歌你係鍾意吖？
C: Haih laaj. Ngoq manh neiq gor zek dipr yauq geir / yauq geir doj saur goj neiq haih zungjyi aaj?
A：有啊，都有兩三首喇。
A: Yauq aa, douj yauq loengq saamj saur laaj.
C：但係裏面成十幾首先得嗰兩三首你係鍾意，跟住嘥成百幾蚊去買一隻碟。
C: Daanhhaih leoiqminh singx saph geir saur sinj dakj gor loengq saamj saur neiq haih zungjyi, ganjzvh saaij singx baak geir manj heoi maaiq yatj zek dipr.
A：噉又係啊。
A: Gamr yauh haih aa.
B：其實你覺唔覺得而家百幾蚊一隻碟真係貴咗啲呢？
B: Keixsath neiq gok mx gokdakj yixgaaj baak geir manj yatj zek dipr zanjhaih gwaizor dij nej?
C：哩樣嘢，不嬲𡃉喇。
C: Nij yoengh yeq, batjnauj gaa laaj.
A：噉又，哩樣嘢不嬲𡃉喇，冇辦法吖但係，好聽吖嗎，始終即係為咗嗰幾首歌…
A: Gamr yauh, nij yoengh yeq batjnauj gaa laaj, mouq baanhfaat aaj daanhhaih, hourtengj aaj maa, cirzungj zikjhaih waihzor gor geir saur goj …
C：係啊！你唔買又覺得成日心思思…
C: Haih aa! Neiq mx maaiq yauh gokdakj sengxyath samjsijsij …
A：係呃。
A: Haih aak.
C：好似好瞓唔安…
C: Hourciq hour fan mx onj …
A：吓吓？
A: Haaqhaaq?
C：好唔安樂，瞓唔着覺噉喎。
C: Hour mx onjlokh, fan mx zoekh gaau gamr wo.
A：聽下 / 唔知啊，覺得好聽又聽，不過都係聽一輪嘅但係。
A: Tengj haaq / mx zij aa, gokdakj hourtengj yauh tengj, batjgwo douj haih tengj yatj leonx ge daanhhaih.
B：嗯嗯。
B: Mh mh.
A：啊，你哋有冇買翻版CD𡃉講起？
A: Aa, neiqdeih yauq mouq maaiq faanjbaanr CD gaa gongr heir?
B：我買𡃉，我屋企大部份CD都係翻版。
B: Ngoq maaiq gaa, ngoq ukjkeir daaihbouhfanh CD douj haih faanjbaanr.
A：嘩！你唔覺得好對嗰個出版商唔公平𡃉咩？
A: Waa! Neiq mx gokdakj hour deoi gor go ceotjbaanrsoengj mx gungjpingx gaa mej?
B：唔係𠸏，噉即係個價錢相差得太遠喇。你一百蚊一隻正版嘅CD，我一百蚊三隻喎。同埋翻版CD有 / 有佢自己好多好處𠸏。
B: Mxhaih ger, gamr zikjhaih go gaacinx soengjcaaj dakj taai yvnq laaj. Neiq yatj baak manj yatj zek zingbaanr ge CD, ngoq yatj baak manj saamj zek wo. Tungxmaaix faanjbaanr CD yauq / yauq keoiq zihgeir hour doj hourcv ger.
A：有乜嘢好處啊？
A: Yauq matjyeq hourcv aa?
B：嗱，翻版CD同正版CD嘅質素，根本呢你 / 如果我哋買呢，根本聽唔出個分別喺邊。
B: Laax, faanjbaanr CD tungx zingbaanr CD ge zatjsou, ganjbunr nej neiq / yvxgwor ngoqdeih maaiq nej, ganjbunr tengj mx ceotj go fanjbith hair binj.
A：你有冇跳到啊…啲針？
A: Neiq yauq mouq tiu dou aa … dij zamj?
B：未試過。
B: Meih si gwo.
A：會唔會跳啲歌詞，突然間聽聽下冇噉樣啊？
A: Wuiq mx wuiq tiu dij gojcix, dathyinxgaanj tengj tengj haaq mouq gamryoengr aa?
B：噉哩個情況又未出現過喎。
B: Gamr nij go cingxfong yauh meih ceotjyinh gwo wo.
C：哩個情況普通啊，你正常，即係正版碟都有可能性會出現喇。
C: Nij go cingxfong pourtungj aa, neiq zingsoengx, zikjhaih zingbaanr dipr douj yauq hornangxsing wuiq ceotjyinh laaj.
C：噉即係唔可以保証…
C: Gamr zikjhaih mx horyiq bourzing …
B：噉即係你哋都贊成買CD，買翻版CD喇？
B: Gamr zikjhaih neiqdeih douj zaansingx maaiq CD, maaiq faanjbaanr CD laaj?
C：噉我又唔係喎。
C: Gamr ngoq yauh mxhaih wo.
C：我覺得K講得好啱，但係我，即係我知道哩樣嘢係唔啱𠸏，所以我都唔會做。
C: Ngoq goKdakj k gongrdakj hour aamj, daanhhaih ngoq, zikjhaih ngoq zijdou nij yoengh yeq haih mx aamj ger, soryiq ngoq douj mx wuiq zouh.
B：嗯嗯。
B: Mh mh.
A：即係覺得對個出版 / 我覺得對嗰個 / 對唱嗰個好 / 賺少啲。
A: Zikjhaih gokdakj deoi go ceotjbaanr / ngoq gokdakj deoi gor go / deoi coeng gor go hour / zaanh siur dij.
C：同埋唱片公司都係喇。
C: Tungxmaaix coengpinr gungjsij douj haih laaj.
A：係呃，好唔抵囖，所以我都捨得𠸏。
A: Haih aak, hour mx dair loj, soryiq ngoq douj serdakj ger.
C：噉又係。
C: Gamr yauh haih.
A：所以我都 / 不過我都唔會買太多正版囖，真係好貴，噉樣你一百蚊係買到三隻翻版都係𠸏。
A: Soryiq ngoq douj / batjgwo ngoq douj mx wuiq maaiq taai doj zingbaanr loj, zanjhaih hour gwai, gamryoengr neiq yatj baak manj haih maaiq dour saamj zek faanjbaanr douj haih ger.
C：同埋其實部機聽得多呢係真係會唔係咁好𠸏。
C: Tungxmaaix keixsath bouh geij tengj dakj doj nej haih zanjhaih wuiq mxhaih gam hour ger.
A：點唔好啊？
A: Dimr mx hour aa?
C：誒，部機會唔知啊，覺得好似會個磁頭會好傷囖。有時聽返啲正版呢，都會可能因為個磁頭傷呢，會啲音質冇咁好囖。
C: Eh, bouh geij wuiq mx zij aa, gokdakj hourciq wuiq go cixtaur wuiq hour soengj loj. Yauqsix tengj faanj dij zingbaanr nej, douj wuiq hornangx yanjwaih go cixtaur soengj nej, wuiq dij yamjzatj mouq gam hour loj.
A：你覺唔覺啊？
A: Neiq gok mx gok aa?
B：我就唔覺嘞。因為我幾多翻版CD喇，噉正版都有，我買正版嗰啲即係除非隻碟真係好好聽啊，嗰啲或者自己真係好鍾意啊，噉先至會買正版喇，噉其他就會買翻版。
B: Ngoq zauh mx gok laak. Yanjwaih ngoq geir doj faanjbaanr CD laaj, gamr zingbaanr douj yauq, ngoq maaiq zingbaanr gor dij zikjhaih ceoixfeij zek dipr zanjhaih hour hourtengj aa, gor dij waakhzer zihgeir zanjhaih hour zungjyi aa, gamr sinjzi wuiq maaiq zingbaanr laaj, gamr keixtaaj zauh wuiq maaiq faanjbaanr.
C：噉其他嗰啲可以問人借𡃉啫，唔一定要買𡃉啫。
C: Gamr keixtaaj gor dij horyiq manh yanx ze gaa zej, mx yatjdingh yiu maaiq gaa zej.
B：噉始終而家大部份人都係聽CD𡃉喇，噉樣成日借，好似唔係咁方便。同埋翻 / 翻版CD又真係平啲喇，同埋又多啲喎。
B: Gamr cirzungj yixgaaj daaihbouhfanh yanx douj haih tengj CD gaa laaj, gamryoengr sengxyath ze, hourciq mxhaih gam fongjbinh. Tungxmaaix faanj / faanjbaanr CD yauh zanjhaih pengx dij laaj, tungxmaaix yauh doj dij wo.
C：噉又係。
C: Gamr yauh haih.
B：譬如呢如果一隻正版嘅CD十隻歌，可能得兩隻好聽，但係翻版有十五隻，噉加埋嗰兩隻，都有七隻好聽喎，噉同埋又平咁多呢，噉都幾吸引，同埋我 / 係喇。
B: Peiyvx nej yvxgwor yatj zek zingbaanr ge CD saph zek goj, hornangx dakj loengq zek hourtengj, daanhhaih faanjbaanr yauq saph ngq zek, gamr gaaj maaix gor loengq zek, douj yauq catj zek hourtengj wo, gamr tungxmaaix yauh pengx gam doj nej, gamr douj geir kapjyanq, tungxmaaix ngoq / haih laaj.
C：同埋係可能太普遍喇真係。差唔多而家周街都見到有得賣，好似等住你去買噉。
C: Tungxmaaix haih hornangx taai pourpin laaj zanjhaih. Caaj mx doj yixgaaj zaujgaaij douj gin dour yauqdakj maaih, hourciq dangr zvh neiq heoi maaiq gamr.
A：噉又係。
A: Gamr yauh haih.
B：其實除咗貴之外，係唔係 / 誒，關唔關，誒，嗰啲CD嘅…
B: Keixsath ceoixzor gwai zijngoih, haih mx haih / eh, gwaanj mx gwaanj, eh, gor dij CD ge …
A：CD乜嘢啊？
A: CD matjyeq aa?
B：係囖，佢哋嘅質數係因為差唔多，但係價錢爭咁遠。
B: Haih loj, keoiqdeih ge zatjsou haih yanjwaih caaj mx doj, daanhhaih gaacinx zaangj gam yvnq.
C：即係你係唔係 / 哦！你意思係唔係話即係通常呢，啲翻版CD會出啲雜錦𡃉，即係譬如頭 / 誒，佢過去嗰五隻碟𠸏，好歌都擺晒落一隻度吖嗎，你意思係？
C: Zikjhaih neiq haih mx haih / o! Neiq yisij haih mx haih waah zikjhaih tungjsoengx nej, dij faanjbaanr CD wuiq ceotj dij zaaphgamr gaa, zikjhaih peiyvx taux / eh, keoiq gwoheoi gor ngq zek dipr ger, hour goj douj baair saai lokh yatj zek douh aaj maa, neiq yisij haih?
B：啊吓。
B: Aahhaar.
C：哦，噉哩個可能係其中一個因素喇。
C: O, gamr nij go hornangx haih keixzungj yatj go yanjsou laaj.
A：噉哩樣嘢都吸引唔少人買喇自然。
A: Gamr nij yoengh yeq douj kapjyanq mx siur yanx maaiq laaj zihyinx.
C：不過我覺得其實每個人觀點角度都唔同𠸏，即係有啲人覺得，邊一樣嘢值得囖。有啲人可能覺得，佢嗰個偶像好值得，即係好值得佢去使好多錢買佢啲碟嘅話，噉佢都會買返正版𠸏。
C: Batjgwo ngoq gokdakj keixsath muiq go yanx gunjdimr gokdouh douj mxtungx ger, zikjhaih yauq dij yanx gokdakj, binj yatj yoengh yeq zikhdakj loj. Yauq dij yanx hornangx gokdakj, keoiq gor go ngauqzoengh hour zikhdakj, zikjhaih hour zikhdakj keoiq heoi sair hour doj cinr maaiq keoiq dij dipr ge waah, gamr keoiq douj wuiq maaiq faanj zingbaanr ger.
A：嗯。喂！我阿妹啊。
A: Mh. Wai! Ngoq aamuir aa.
B：基本上如果要，誒，啲翻版CD唔再出現呢，其實唔係淨係話即係啲市民買唔買翻版CD哩個問題啊我覺得。如果兩隻CD係差唔多，但係一隻一百蚊，一隻三十蚊呢，噉其實真係好難話叫人哋，你唔好買隻一百蚊同隻三十蚊嘅冇乜分別嘅CD。
B: Geijbunrsoengh yvxgwor yiu, eh, dij faanjbaanr CD mx zoi ceotjyinh nej, keixsath mxhaih zinghhaih waah zikjhaih dij siqmanx maaiq mx maaiq faanjbaanr CD nij go manhtaix aa ngoq gokdakj. Yvxgwor loengq zek CD haih caaj mx doj, daanhhaih yatj zek yatj baak manj, yatj zek saamj saph manj nej, gamr keixsath zanjhaih hour naanx waah giu yanxdeih, neiq mxhour maaiq zek yatj baak manj tungx zek saamj saph manj ge mouq matj fanjbith ge CD.
C：噉但係問題哩樣嘢又有，其實係有啲唔啱，係有啲犯法𡃉嗎。
C: Gamr daanhhaih manhtaix nij yoengh yeq yauh yauq, keixsath haih yauq dij mx aamj, haih yauq dij faanhfaat gaa maa.
A：係啊，我都覺得係啊。其實最慘係嗰啲唱歌嗰啲出來自己又賺少咗，噉又俾人哋攞咗個功勞噉樣。
A: Haih aa, ngoq douj gokdakj haih aa. Keixsath zeoi caamr haih gor dij coeng goj gor dij ceotjlaix zihgeir yauh zaanh siurzor, gamr yauh beir yanxdeih lorzor go gungjloux gamryoengr.
C：係囖。
C: Haih loj.
A：不過見就各人有各人嘅意見𠸏。
A: Batjgwo gin zauh gok yanx yauq gok yanx ge yigin ger.
C：不過其實哩啲呢，通常都係啲靚仔鍾意做嘅啫，即係靚仔特別鍾意做囖。
C: Batjgwo keixsath nij dij nej, tungjsoengx douj haih dij lengjzair zungjyi zouh ge zej, zikjhaih lengjzair dakhbith zungjyi zouh loj.
B：哦！噉因為其 / 佢哋未夠十六歲嗰啲呢，賣哩啲都唔會話拉去坐監吖嗎。噉所以咪變咗大部份都係啲靚仔做囖。
B: Oq! Gamr yanjwaih keix / keoiqdeih meih gau saph lukh seoi gor dij nej, maaih nij dij douj mx wuiq waah laaij heoi coq gaamj aaj maa. Gamr soryiq maih binzor daaihbouhfanh douj haih dij lengjzair zouh loj.
C：係囖，而家啲靚仔呢真係好似都唔識死噉𠸏。即係知道佢都即係會不惜自己一切呢去做佢哋好多唔啱嘅事啊。
C: Haih loj, yixgaaj dij lengjzair nej zanjhaih hourciq douj mx sikj seir gamr ger. Zikjhaih zijdou keoiq douj zikjhaih wuiq batjsikj zihgeir yatjcai nej heoi zouh keoiqdeih hour doj mx aamj ge sih aa.
B：其實已經即係叫做好 / 哩啲 / 哩 / 哩 / 哩啲賣CD嗰啲靚仔已經叫做比較好𡃉嚹，因為佢哋做哩啲呢，即係起碼雖然係犯法，但係都唔會話傷害到人哋啊嗰啲噉樣樣嗰啲嘢囖。喀喀。
B: Keixsath yiqgingj zikjhaih giuzouh hour / nij dij / nij / nij / nij dij maaih CD gor dij lengjzair yiqgingj giuzouh beirgaau hour gaa laa, yanjwaih keoiqdeih zouh nij dij nej, zikjhaih heirmaaq seoijyinx haih faanhfaat, daanhhaih douj mx wuiq waah soengjhoih dou yanxdeih aa gor dij gamryoengr yoengh gor dij yeq loj. Haakh haakh.
A：佢哋唔係賣淫嗰啲囖。我又未聽過你爆粗𡃉喎。
A: Keoiqdeih mxhaih maaihyamx gor dij loj. Ngoq yauh meih tengj gwo neiq baaucouj gaa wo.
C：但係同我哋以前嗰輩比啊，就爭得遠囖。
C: Daanhhaih tungx ngoqdeih yiqcinx gor bui beir aa, zauh zaangj dakj yvnq loj.
A：係啊，哩樣又真啊。
A: Haih aa, nij yoengh yauh zanj aa.
C：我哋以前咁純，又乖又成日讀書，而家嗰啲都唔係路𠸏啲靚仔，成日都喺條街度賣翻版CD喺度嗌。
C: Ngoqdeih yiqcinx gam seonx, yauh gwaaij yauh sengxyath dukh svj, yixgaaj gor dij douj mxhaihlouh ger dij lengjzair, sengxyath douj hair tiux gaaij douh maaih faanjbaanr CD hair douh aai.
A：喀係喇成日…
A: Haakh haih laaj sengxyath …
B：會唔會呢係因為佢哋冇乜其他途徑去揾錢呢，即係所以…
B: Wuiq mx wuiq nej haih yanjwaih keoiqdeih mouq matj keixtaaj touxging heoi wanr cinr nej, zikjhaih soryiq …
C：我覺得一定係啊我覺得，佢哋一定為錢。
C: Ngoq gokdakj yatjdingh haih aa ngoq gokdakj, keoiqdeih yatjdingh waih cinr.
B：噉…
B: Gamr …
A：其實佢揾錢個目的都係買名牌啊，乜乜乜乜衫啊，靚衫啊、靚袋啊，嗰啲噉嘅嘢啫嗎。
A: Keixsath keoiq wanr cinr go mukhdikj douj haih maaiq mingxpaaix aa, matj matj matj matj saamj aa, leng saamj aa 、 leng doir aa, gor dij gamr ge yeq zej maa.
C：係囖，同埋同人比囖。可能佢覺得…
C: Haih loj, tungxmaaix tungx yanx beir loj. Hornangx keoiq gokdakj …
A：而家個個都…
A: Yixgaaj gogo douj …
C：佢覺得身邊啲人呢，有好多 / 即係有名牌啊，又出來玩啊，如果人哋叫佢又唔衰得啊，又唔可以唔應承啊嗰啲囖。
C: Keoiq gokdakj sanjbinj dij yanx nej, yauq hour doj / zikjhaih yauq mingxpaaix aa, yauh ceotjlaix waanr aa, yvxgwor yanxdeih giu keoiq yauh mx seoij dakj aa, yauh mx horyiq mx yingjsingx aa gor dij loj.
B：噉年青人啊，即係出來玩嗰啲，實有𡃉嚹，噉會唔會係即係 / 因為哩個社會冇乜其他即 / 即係機會俾佢哋做下part / time啊賺下錢嗰啲噉樣…
B: Gamr ninxcingjyanx aa, zikjhaih ceotjlaix waanr gor dij, sath yauq gaa laa, gamr wuiq mx wuiq haih zikjhaih / yanjwaih nij go seqwuir mouq matj keixtaaj zikj / zikjhaih geijwuih beir keoiqdeih zouh haaq part / time aa zaanh haaq cinr gor dij gamryoengr …
A：嘩！咁細個根本就唔需要咁 / 點做part / time啊？有啲都未必夠 / 未必夠十五歲啊，噉佢哋做埋part / time，噉佢哋譬如佢哋就算有得做part / time都係麥當勞啊，啲幾蚊一個鐘啊嗰啲噉啊都唔夠賺埋賺埋都唔夠佢買一個袋喇。
A: Waa! Gam saigo ganjbunr zauh mx seoijyiu gam / dimr zouh part / time aa? Yauq dij douj meihbitj gau / meihbitj gau saph ngq seoi aa, gamr keoiqdeih zouh maaix part / time, gamr keoiqdeih peiyvx keoiqdeih zauhsvn yauqdakj zouh part / time douj haih Makhdongjloux aa, dij geir manj yatj go zungj aa gor dij gamr aa douj mx gau zaanh maaix zaanh maaix douj mx gau keoiq maaiq yatj go doir laaj.
B：噉又係。
B: Gamr yauh haih.
A：不過佢哋而家樣樣都崇尚名牌噉樣冇得講喎。
A: Batjgwo keoiqdeih yixgaaj yoenghyoengh douj sungxsoengh mingxpaaix gamryoengr mouqdakj gongr wo.
B：即係哩個風氣係應該唔關細路仔事，係大人即係…
B: Zikjhaih nij go fungjhei haih yingjgoij mx gwaanj sailouhzair sih, haih daaihyanx zikjhaih …
A：大人整出來𡃉咩？
A: Daaihyanx zingr ceotjlaix gaa mej?
B：大人做出來𡃉我覺得。
B: Daaihyanx zouh ceotjlaix gaa ngoq gokdakj.
C：噉如果你一句、佢一句最後又係你嘅責任推去社會𡃉喇，你話係，其實哩個係社會嘅錯噉𡃉喇，噉其實都要佢哋自己識諗先得𠿪。
C: Gamr yvxgwor neiq yatj geoi 、 keoiq yatj geoi zeoihauh yauh haih neiq ge zaakyamh teoij heoi seqwuir gaa laaj, neiq waah haih, keixsath nij go haih seqwuir ge co gamr gaa laaj, gamr keixsath douj yiu keoiqdeih zihgeir sikj namr sinj dakj gaar.
B：唔係𠸏，佢 / 其實如果佢哋自己賺得到錢呢，即係唔係攞屋企嘅錢亂咁花呢，買名牌其實係冇問題嘅我覺得，即係如果你可以負擔得起呢，噉係，買名牌哩樣嘢係冇乜嘢問題嘅。
B: Mxhaih ger, keoiq / keixsath yvxgwor keoiqdeih zihgeir zaanh dakj dour cinr nej, zikjhaih mxhaih lor ukjkeir ge cinr lvnr gam faaj nej, maaiq mingxpaaix keixsath haih mouq manhtaix ge ngoq gokdakj, zikjhaih yvxgwor neiq horyiq fuhdaamj dakj heir nej, gamr haih, maaiq mingxpaaix nij yoengh yeq haih mouq matjyeq manhtaix ge.
A：我覺得最，倒頭來最辛苦嗰個咪父母，下下俾錢佢，儲來賺埋賺埋啲錢，跟住俾佢買個噉嘅袋。
A: Ngoq gokdakj zeoi, doutauxloix zeoi sanjfur gor go maih fuhmouq, haaqhaaq beir cinr keoiq, couq laix zaanh maaix zaanh maaix dij cinr, ganjzvh beir keoiq maaiq go gamr ge doir.
B：噉又，冇辦法即係而家 / 即係大家嘅心態就算我都係。噉人人都有嘅嘢，自己都想有喇，係唔係？
B: Gamr yauh, mouq baanhfaat zikjhaih yixgaaj / zikjhaih daaihgaaj ge samjtaai zauhsvn ngoq douj haih. Gamr yanxyanx douj yauq ge yeq, zihgeir douj soengr yauq laaj, haih mx haih?
C：噉但係你會唔會過份吖？你會唔會因為冇錢買乜嘢，而去賣淫、去 / 去卡拉OK度伴唱、去做鴨吖？你會 / 你會唔會賣翻版CD啊？
C: Gamr daanhhaih neiq wuiq mx wuiq gwofanh aaj? Neiq wuiq mx wuiq yanjwaih mouq cinr maaiq matjyeq, yix heoi maaihyamx 、 heoi / heoi kaajlaajOK douh bunhcoeng 、 heoi zouh aapr aaj? Neiq wuiq / neiq wuiq mx wuiq maaih faanjbaanr CD aa?
B：哦！嗱！哩 / 哩一個，哩一個就係囖。嗱，哩一個就係每一個人嘅睇法唔同。即係我覺得你做鴨嗰啲呢，即係其實都幾唔啱𠸏，即係你 / 即係你首先過唔過到自己嗰關吖？同埋真係哩樣 / 哩樣嘢對人哋又唔係咁好，對自己又唔好。噉好多其實我覺得做鴨嗰啲唔係話真係買 / 為咗買個袋𠸏，通常係爭人哋數啊，或者其他原因，即係被迫嘅。而家邊有啲做哩啲嘢係唔係被迫吖，係唔係？
B: Ox! Laax! Nij / nij yatj go, nij yatj go zauh haih loj. Laax, nij yatj go zauh haih muiq yatj go yanx ge tairfaat mxtungx. Zikjhaih ngoq gokdakj neiq zouh aapr gor dij nej, zikjhaih keixsath douj geir mx aamj ger, zikjhaih neiq / zikjhaih neiq saursinj gwo mx gwo dour zihgeir gor gwaanj aaj? Tungxmaaix zanjhaih nij yoengh / nij yoengh yeq deoi yanxdeih yauh mxhaih gam hour, deoi zihgeir yauh mx hour. Gamr hour doj keixsath ngoq gokdakj zouh aapr gor dij mxhaih waah zanjhaih maaiq / waihzor maaiq go doir ger, tungjsoengx haih zaangj yanxdeih sou aa, waakhzer keixtaaj yvnxyanj, zikjhaih beihbikj ge. Yixgaaj binj yauq dij zouh nij dij yeq haih mx haih beihbikj aaj, haih mx haih?
C：噉又係。
C: Gamr yauh haih.
A：唔係，有啲人真係為咗名利。
A: Mxhaih, yauq dij yanx zanjhaih waihzor mingxleih.
C：噉我又信（）。噉又唔需要做鴨喇。你自己揾…
C: Gamr ngoq yauh seon ( ). Gamr yauh mx seoijyiu zouh aapr laaj. Neiq zihgeir wanr …
B：為興趣，會唔會興趣吖？
B: Waih hingceoi, wuiq mx wuiq hingceoi aaj?
C：你自己去鴨店，揾鴨喇。
C: Neiq zihgeir heoi aapdim, wanr aapr laaj.
B：但係一定唔會為興趣做鴨喇，係唔係先？
B: Daanhhaih yatjdingh mx wuiq waih hingceoi zouh aapr laaj, haih mx haih sinj?
A：噉又係。
A: Gamr yauh haih.
B：噉咪係囖，做…
B: Gamr maih haih loj, zouh …
A：為錢囖。
A: Waih cinr loj.
B：係嚹，係嚹。
B: Haih laa, haih laa.
A：為自己舒服囖住得。
A: Waih zihgeir svjfukh loj zvh dakj.
B：係喇，係喇。
B: Haih laaj, haih laaj.
A：着又着得靚噉囖。
A: Zoek yauh zoek dakj leng gamr loj.
B：噉係囖。
B: Gamr haih loj.
A：而家邊有迫良為娼𡃉？唔係一定下下爭錢喎我覺得。有啲人真係純粹為錢。啊！早排呢，咪《城市追擊》嗰度咪有個大陸嗰個人，嗰個人落來呢，寫信去啲有錢佬度啊，有冇睇啊？寫信去有錢佬度呢話想即係願意做 / 陪佢，即係做嗰啲情婦嗰啲噉樣啊。自薦𠻹啊重，但係有錢佬都冇理佢吖嗎。佢嗰啲都係呃。佢目的係乜嘢啊？賺錢，賺咗啲錢來，佢做 / 佢又話自己係為咗理想開間舖頭嗰啲噉嘅嘢吖嗎，噉即係哩啲 / 其實根本就係已經係自願囖啲人，而家再冇話下下 / 即係迫得咁犀利話爭人錢啊嗰啲噉嘅嘢囖。
A: Yixgaaj binj yauq bikjloengxwaixcoengj gaa? Mxhaih yatjdingh haaqhaaq zaangj cinr wo ngoq gokdakj. Yauq dij yanx zanjhaih seonxseoiq waih cinr. Aa! Zourpaaix nej, maih 《 singxsiq zeoijgikj 》 gor douh maih yauq go daaihlukh gor go yanx, gor go yanx lokh laix nej, ser seon heoi dij yauqcinrlour douh aa, yauq mouq tair aa? Ser seon heoi yauqcinrlour douh nej waah soengr zikjhaih yvnhyi zouh / puix keoiq, zikjhaih zouh gor dij cingxfuq gor dij gamryoengr aa. Zihzin timj aa zungh, daanhhaih yauqcinrlour douj mouq leiq keoiq aaj maa. Keoiq gor dij douj haih aak. Keoiq mukhdikj haih matjyeq aa? Zaanh cinr, zaanhzor dij cinr laix, keoiq zouh / keoiq yauh waah zihgeir haih waihzor leiqsoengr hoij gaanj poutaur gor dij gamr ge yeq aaj maa, gamr zikjhaih nij dij / keixsath ganjbunr zauh haih yiqgingj haih zihyvnh loj dij yanx, yixgaaj zoi mouq waah haaqhaaq / zikjhaih bikj dakj gam saijleih waah zaangj yanx cinr aa gor dij gamr ge yeq loj.
B：係囖，噉其實關唔關佢冇乜即係佢嗰 / 喺佢自己住嘅地方冇乜發展嘅機會，所以做啲唔正當嘅嘢？
B: Haih loj, gamr keixsath gwaanj mx gwaanj keoiq mouq matj zikjhaih keoiq gor / hair keoiq zihgeir zvh ge deihfongj mouq matj faatzinr ge geijwuih, soryiq zouh dij mx zingdong ge yeq?
C：噉其實…
C: Gamr keixsath …
C：噉嗰個人其實如果唔係咁貪心，唔係要求 / 即係對生活要求 / 要求咁高嘅話，噉其實佢冇乜嘢噉嘅必要吖。點解一定要開舖頭啫？開唔到舖頭做唔成人咩？
C: Gamr gor go yanx keixsath yvxgwor mxhaih gam taamjsamj, mxhaih yiujkaux / zikjhaih deoi sangjwuth yiujkaux / yiujkaux gam gouj ge waah, gamr keixsath keoiq mouq matjyeq gamr ge bitjyiu aaj. Dimrgaair yatjdingh yiu hoij poutaur zej? Hoij mx dour poutaur zouh mx singx yanx mej?
B：唔係，不過人嘅本性，就梗係想一日比一日好𠸏，
B: Mxhaih, batjgwo yanx ge bunrsing, zauh gangrhaih soengr yatj yath beir yatj yath hour ger,
C：噉人哋…
C: Gamr yanxdeih …
B：哩樣嘢都可以理解𠸏。
B: Nij yoengh yeq douj horyiq leiqgaair ger.
C：人哋要係噉，唔代表你自己要係噉𠸏。
C: Yanxdeih yiu haih gamr, mx doihbiur neiq zihgeir yiu haih gamr ger.
B：喀喀。
B: Haakh haakh.
B：噉就係講返哩個翻版CD個問題嚹，就係 / 就係個個年青人佢哋都有佢哋自己使錢嘅方法喇，噉有啲冇辦法嘅時候，有啲出來真係可能做麥當勞幾蚊一個鐘，可能捱 / 捱成個月先買個袋喇，噉但係佢哋唔識諗即係犯唔犯法，因為拉咗佢唔會坐監吖嗎，即係最多咪打電話去佢屋企同佢父母講。噉其實如果對於佢哋來講呢，賣CD呢佢哋唔會覺得係做𡁵啲犯法嘅嘢𡃉。
B: Gamr zauh haih gongr faanj nij go faanjbaanr CD go manhtaix laa, zauh haih / zauh haih gogo ninxcingjyanx keoiqdeih douj yauq keoiqdeih zihgeir sair cinr ge fongjfaat laaj, gamr yauq dij mouq baanhfaat ge sixhauh, yauq dij ceotjlaix zanjhaih hornangx zouh Makhdongjloux geir manj yatj go zungj, hornangx ngaaix / ngaaix singx go yvth sinj maaiq go doir laaj, gamr daanhhaih keoiqdeih mx sikj namr zikjhaih faanh mx faanhfaat, yanjwaih laaijzor keoiq mx wuiq coq gaamj aaj maa, zikjhaih zeoidoj maih daar dinhwaar heoi keoiq ukjkeir tungx keoiq fuhmouq gongr. Gamr keixsath yvxgwor deoiyvj keoiqdeih laix gongr nej, maaih CD nej keoiqdeih mx wuiq gokdakj haih zouhganr dij faanhfaat ge yeq gaa.
A：噉係唔係應該要，誒，整一啲懲罰下佢，等佢哋驚下先，等佢哋唔賣？
A: Gamr haih mx haih yingjgoij yiu, eh, zingr yatj dij cingxfath haaq keoiq, dangr keoiqdeih gengj haaq sinj, dangr keoiqdeih mx maaih?
C：係啊！
C: Haih aa!
A：其實哩個時候，佢哋最重要根本就係讀書吖嗎，唔係話咁快出來揾錢，咁細個出來揾錢，咁快買名牌嗰啲嘢，噉咪等佢讀多啲書，賺多啲，第時大個賺多啲錢先買名牌都未遲吖，咁早又諗哩啲嘢。
A: Keixsath nij go sixhauh, keoiqdeih zeoi zunghyiu ganjbunr zauh haih dukh svj aaj maa, mxhaih waah gam faai ceotjlaix wanr cinr, gam saigo ceotjlaix wanr cinr, gam faai maaiq mingxpaaix gor dij yeq, gamr maih dangr keoiq dukh doj dij svj, zaanh doj dij, daihsix daaihgo zaanh doj dij cinr sinj maaiq mingxpaaix douj meih cix aaj, gam zour yauh namr nij dij yeq.
C：係呃，同埋咁細個就買啲咁貴嘅嘢，到你大個嗰時，噉你要求又高咗，噉買乜嘢啊？而家已經買哩啲幾千蚊，噉第時要買幾萬蚊，十幾萬𡃉喇，即係咁細個就要求咁高，通常都係自己 / 通常我哋以前就係細細個讀完書，跟住做嘢，跟住就…
C: Haih aak, tungxmaaix gam saigo zauh maaiq dij gam gwai ge yeq, dou neiq daaihgo gorsix, gamr neiq yiujkaux yauh goujzor, gamr maaiq matjyeq aa? Yixgaaj yiqgingj maaiq nij dij geir cinj manj, gamr daihsix yiu maaiq geir maanh manj, saph geir maanh gaa laaj, zikjhaih gam saigo zauh yiujkaux gam gouj, tungjsoengx douj haih zihgeir / tungjsoengx ngoqdeih yiqcinx zauh haih saisaigo dukh yvnx svj, ganjzvh zouh yeq, ganjzvh zauh …
A：有咁多錢就使咁多，唔會話再要求 / 要求使得更 / 要更加比自己唔夠錢，又要更加靚嘅嘢吖嗎。
A: Yauq gam doj cinr zauh sair gam doj, mx wuiq waah zoi yiujkaux / yiujkaux sair dakj gang / yiu ganggaaj beir zihgeir mx gau cinr, yauh yiu ganggaaj leng ge yeq aaj maa.
B：誒，唔係，佢哋哩個諗法其實都唔係話唔啱𠸏，不過，但係唔係咁正確噉囖。即係佢哋想揾多啲錢係啱嘅其實，即係每一個人都可能，誒，想做到自己最好，佢想要多啲錢，或者想要哩樣，要嗰樣，佢哩個諗法冇錯，不過做嘅做事嘅手法錯咗，譬如佢可以真係去做part / time啊，或者做其他嘢啊。
B: Eh, mxhaih, keoiqdeih nij go namrfaat keixsath douj mxhaih waah mx aamj ger, batjgwo, daanhhaih mxhaih gam zingkok gamr loj. Zikjhaih keoiqdeih soengr wanr doj dij cinr haih aamj ge keixsath, zikjhaih muiq yatj go yanx douj hornangx, eh, soengr zouh dou zihgeir zeoi hour, keoiq soengr yiu doj dij cinr, waakhzer soengr yiu nij yoengh, yiu gor yoengh, keoiq nij go namrfaat mouq co, batjgwo zouh ge zouh sih ge saurfaat cozor, peiyvx keoiq horyiq zanjhaih heoi zouh part / time aa, waakhzer zouh keixtaaj yeq aa.
A：噉佢咪唔使讀書囖？攞晒啲時間來做part / time。
A: Gamr keoiq maih mxsair dukh svj loj? Lor saai dij sixgaan laix zouh part / time.
C：係呃，而且佢…
C: Haih aak, yixcer keoiq …
C：佢有哩個諗法，其實對佢將來都唔係咁好𡃉喎，將佢 / 對佢將來前途。
C: Keoiq yauq nij go namrfaat, keixsath deoi keoiq zoengjloix douj mxhaih gam hour gaa wo, zoengj keoiq / deoi keoiq zoengjloix cinxtoux.
B：唔係，讀書哩個問題我都覺得迫唔來𠸏，即係，我自己都有哩個經驗。
B: Mxhaih, dukh svj nij go manhtaix ngoq douj gokdakj bikj mx laix ger, zikjhaih, ngoq zihgeir douj yauq nij go gingjyimh.
C：我知，雖然我哋個個都讀過書。
C: Ngoq zij, seoijyinx ngoqdeih gogo douj dukh gwo svj.
B：亦都唔可以用，即係讀書嗰個讀書嘅成績來定佢嘅成就。有啲人真係可能中 / 中一開始真係唔鍾意讀書。你逼佢夾硬讀埋中三呢，但係佢過多幾年真係，即係讀書都要講啲天份嗎，同埋自己肯唔肯去讀嗎。
B: Yikh douj mx horyiq yungh, zikjhaih dukh svj gor go dukh svj ge singxzikj laix dingh keoiq ge singxzauh. Yauq dij yanx zanjhaih hornangx zungj / zungj yatj hoijcir zanjhaih mx zungjyi dukh svj. Neiq bikj keoiq gapngaangr dukh maaix zungj saamj nej, daanhhaih keoiq gwo doj geir ninx zanjhaih, zikjhaih dukh svj douj yiu gongr dij tinjfanh gaaj maa, tungxmaaix zihgeir hangr mx hangr heoi dukh gaaj maa.
A：如果…
A: Yvxgwor …
C：噉但係學業都有啲基礎會好啲吖嗎，起碼有啲知識吖嗎。
C: Gamr daanhhaih hokhyiph douj yauq dij geijcor wuiq hour dij aaj maa, heirmaaq yauq dij zisikj aaj maa.
A：係呃，如果係噉啲風氣就乜嘢…
A: Haih aak, yvxgwor haih gamr dij fungjhei zauh matjyeq …
A：噉如果係噉，佢第時大個冇 / 冇 / 冇哩個學業根底啊，做嘢…成世賣CD咩？到到佢大個又係賣CD啊？噉哩啲嘢 / 做其他嘢 / 你變咗想做第二啲嘢，做得舒舒服服嘅工都唔得喇。其實應該培養返佢哋應該要去讀書，唔好下下話為咗 / 為咗靚個袋噉樣來 / 去 / 走去做賣CD嗰啲嘢啊，噉囖。
A: Gamr yvxgwor haih gamr, keoiq daihsix daaihgo mouq / mouq / mouq nij go hokhyiph ganjdair aa, zouh yeq … sengxsai maaih CD mej? Dou dou keoiq daaihgo yauh haih maaih CD aa? Gamr nij dij yeq / zouh keixtaaj yeq / neiq binzor soengr zouh daih yih dij yeq, zouh dakj svjsvjfukhfukh ge gungj douj mx dakj laaj. Keixsath yingjgoij puixyoengq faanj keoiqdeih yingjgoij yiu heoi dukh svj, mxhour haaqhaaq waah waihzor / waihzor leng go doir gamryoengr laix / heoi / zaur heoi zouh maaih CD gor dij yeq aa, gamr loj.
C：係呃，而且而家就話賣CD啫，噉如果遲啲有啲 / 即係更加大鑊嘅嘢，噉唔通即係佢又係為咗錢，哩樣嘢而去做咩？
C: Haih aak, yixcer yixgaaj zauh waah maaih CD zej, gamr yvxgwor cixdij yauq dij / zikjhaih ganggaaj daaihwokh ge yeq, gamr mxtungj zikjhaih keoiq yauh haih waihzor cinr, nij yoengh yeq yix heoi zouh mej?
B：噉你會唔會覺得如果即係禁 / 禁CD，翻版嘅CD，禁得太過犀利嘅時候呢，即係佢哋而家即係哩一班人都叫做揾 / 揾到啲錢𡃉喇，當時即係一路以來，噉會唔會禁咗哩樣嘢，到佢哋完全揾唔到錢嘅時候，佢哋即係重係需要好似以前咁揮霍嘅時候，會唔會即係，誒，做其他更加壞嘅嘢。
B: Gamr neiq wuiq mx wuiq gokdakj yvxgwor zikjhaih gam / gam CD, faanjbaanr ge CD, gam dakj taaigwo saijleih ge sixhauh nej, zikjhaih keoiqdeih yixgaaj zikjhaih nij yatj baanj yanx douj giuzouh wanr / wanr dour dij cinr gaa laaj, dongjsix zikjhaih yatjlouh yiqlaix, gamr wuiq mx wuiq gamzor nij yoengh yeq, dou keoiqdeih yvnxcvnx wanr mx dour cinr ge sixhauh, keoiqdeih zikjhaih zungh haih seoijyiu hourciq yiqcinx gam faijfok ge sixhauh, wuiq mx wuiq zikjhaih, eh, zouh keixtaaj ganggaaj waaih ge yeq.
A：做其他壞嘢。
A: Zouh keixtaaj waaih yeq.
C：我覺得就會嚹。
C: Ngoq gokdakj zauh wuiq laa.
B：例如賣白粉嗰啲噉樣。
B: Laihyvx maaih baakhfanr gor dij gamryoengr.
A：噉哩樣嘢都…
A: Gamr nij yoengh yeq douj …
C：我問你吖，你啊當你突然間有一排使開錢啊，即係每日使開幾百蚊嘅，成千蚊嘅，你可唔可以突然間冇錢，一日要使返十蚊吖？有冇可能吖？
C: Ngoq manh neiq aaj, neiq aa dongj neiq dathyinxgaanj yauq yatj paaix sair hoij cinr aa, zikjhaih muiq yath sair hoij geir baak manj ge, singx cinj manj ge, neiq hor mx horyiq dathyinxgaanj mouq cinr, yatj yath yiu sair faanj saph manj aaj? Yauq mouq hornangx aaj?
B：係囖。我就覺得哩 / 哩樣嘢係唔得𡃉喎。
B: Haih loj. Ngoq zauh gokdakj nij / nij yoengh yeq haih mx dakj gaa wo.
C：我就覺得冇嚹。
C: Ngoq zauh gokdakj mouq laa.
B：即係呢，哩 / 哩 / 哩樣嘢係唔得𡃉喎。噉但係噉你禁CD之前使唔使做一啲嘢去 / 即係，誒，等哩一班人唔會真係冇CD賣，就走去賣其他犯法嘅嘢。
B: Zikjhaih nej, nij / nij / nij yoengh yeq haih mx dakj gaa wo. Gamr daanhhaih gamr neiq gam CD zijcinx sair mx sair zouh yatj dij yeq heoi / zikjhaih, eh, dangr nij yatj baanj yanx mx wuiq zanjhaih mouq CD maaih, zauh zaur heoi maaih keixtaaj faanhfaat ge yeq.
C：噉你諗例如乜嘢吖？
C: Gamr neiq namr laihyvx matjyeq aaj?
A：噉例如乜嘢吖？
A: Gamr laihyvx matjyeq aaj?
C：係呃，你有乜嘢好提議吖？我真係諗唔到嚹。
C: Haih aak, neiq yauq matjyeq hour taixyi aaj? Ngoq zanjhaih namr mx dour laa.
B：我…
B: Ngoq …
B：唔係，其實我唔係咁反對即係佢哋賣CD𠸏，即係因為佢哋雖然哩樣嘢係犯法，但係你哋諗真啲，哩樣對於其他人啊，即係造成一個方便啫嗎我覺得。即係最大嘅損失只係唱歌啊，同埋嗰啲歌星。
B: Mxhaih, keixsath ngoq mxhaih gam faanrdeoi zikjhaih keoiqdeih maaih CD ger, zikjhaih yanjwaih keoiqdeih seoijyinx nij yoengh yeq haih faanhfaat, daanhhaih neiqdeih namr zanj dij, nij yoengh deoiyvj keixtaaj yanx aa, zikjhaih zouhsingx yatj go fongjbinh zej maa ngoq gokdakj. Zikjhaih zeoi daaih ge svnrsatj zirhaih coeng goj aa, tungxmaaix gor dij gojsingj.
A：因為其實…
A: Yanjwaih keixsath …
C：喂！噉嗰個人已經係損失咗個𡃉喎，嗰班人已經係損失咗𡃉嚹喎。
C: Wai! Gamr gor go yanx yiqgingj haih svnrsatjzor go gaa wo, gor baanj yanx yiqgingj haih svnrsatjzor gaa laa wo.
A：係嘞。
A: Haih laak.
C：你係傷害咗佢哋𡃉嚹喎。
C: Neiq haih soengjhoihzor keoiqdeih gaa laa wo.
B：但係我…
B: Daanhhaih ngoq …
B：冇錯吖，但係噉你覺得佢 / 即係 / 點解會咁多人買翻版CD，係唔係即係啲歌星啊，同埋嗰啲出版商都要負少少責任吖？係唔係佢啲CD真係太貴？人哋三十蚊已經可以又 / 即係賺到咁多嘞，你會唔會話 / 會唔會話一百蚊一隻，會唔會話即係食水太深啊？
B: Mouq co aaj, daanhhaih gamr neiq gokdakj keoiq / zikjhaih / dimrgaair wuiq gam doj yanx maaiq faanjbaanr CD, haih mx haih zikjhaih dij gojsingj aa, tungxmaaix gor dij ceotjbaanrsoengj douj yiu fuh siursiur zaakyamh aaj? Haih mx haih keoiq dij CD zanjhaih taai gwai? Yanxdeih saamj saph manj yiqgingj horyiq yauh / zikjhaih zaanh dour gam doj laak, neiq wuiq mx wuiq waah / wuiq mx wuiq waah yatj baak manj yatj zek, wuiq mx wuiq waah zikjhaih sikhseoir taai samj aa?
C：但原本哩個已經係一個價值𡃉喇，未賣翻版CD之前啊，未有三十蚊嘅CD / 即係出現之前啊，你會唔會噉諗吖？
C: Daanh yvnxbunr nij go yiqgingj haih yatj go gaazikh gaa laaj, meih maaih faanjbaanr CD zijcinx aa, meih yauq saamj saph manj ge CD / zikjhaih ceotjyinh zijcinx aa, neiq wuiq mx wuiq gamr namr aaj?
B：三十蚊一隻可以接受，我覺得一百蚊一隻…
B: Saamj saph manj yatj zek horyiq zipsauh, ngoq gokdakj yatj baak manj yatj zek …
C：唔係啊，當你未 / 即係你未知道原來CD可以賣三十蚊嗰時，你覺唔覺得一百蚊係貴吖？
C: Mxhaih aa, dongj neiq meih / zikjhaih neiq meih zijdou yvnxloix CD horyiq maaih saamj saph manj gorsir, neiq gok mx gokdakj yatj baak manj haih gwai aaj?
B：我都覺得好貴。
B: Ngoq douj gokdakj hour gwai.
C：噉但係冇辦法𡃉。
C: Gamr daanhhaih mouq baanhfaat gaa.
A：不過，而家都減咗價喇。而家都為咗因為噉樣開始減價來去吸引返嗰啲人去買返正版CD喇。
A: Batjgwo, yixgaaj douj gaamrzor gaa laaj. Yixgaaj douj waihzor yanjwaih gamryoengr hoijcir gaamrgaa laix heoi kapjyanq faanj gor dij yanx heoi maaiq faanj zingbaanr CD laaj.
B：係喇。我覺得係吖，係吖。
B: Haih laaj. Ngoq gokdakj haih aaj, haih aaj.
A：梁漢文嗰隻都平咗好多喇。
A: Loengx honmanx gor zek douj pengxzor hour doj laaj.
B：係哩個方法係啱𠸏其實。
B: Haih nij go fongjfaat haih aamj ger keixsath.
C：噉但係問題佢原本嗰隻CD就有噉嘅價值吖嗎，噉你譬如話一個煲袋，噉佢夠話唔 / 即係佢夠唔值三千蚊咯，噉你覺得貴你咪唔買囖。
C: Gamr daanhhaih manhtaix keoiq yvnxbunr gor zek CD zauh yauq gamr ge gaazikh aaj maa, gamr neiq peiyvx waah yatj go boujdoir, gamr keoiq gau waah mx / zikjhaih keoiq gau mx zikh saamj cinj manj lok, gamr neiq gokdakj gwai neiq maih mx maaiq loj.
B：噉你唔買可以買啲平啲嘅煲袋嗎，
B: Gamr neiq mx maaiq horyiq maaiq dij pengx dij ge boujdoir gaaj maa,
C：噉冇理由…
C: Gamr mouq leiqyaux …
B：翻版噉咪平啲囖，就係噉嘅原因喇。
B: Faanjbaanr gamr maih pengx dij loj, zauh haih gamr ge yvnxyanj laaj.
C：哦！噉其實翻版袋都 / 翻版袋…
C: Oq! Gamr keixsath faanjbaanr doir douj / faanjbaanr doir …
A：噉如果，如果係噉樣嘅話，你即係話要做一啲嘢去 / 根本係唔啱嗎。我覺得其實可能要翻版CD對你來講而家係有益，因為你買平嘢，對你 / 對你來講有賺，但係倒轉頭，如果俾你係去喺度做嘅，即係譬如你係歌星，假設你係歌星嘅話，你因為啲翻版CD而令到你賺少好多錢嘅話，噉你會點諗吖？又會另一個觀點吖嗎。
A: Gamr yvxgwor, yvxgwor haih gamryoengr ge waah, neiq zikjhaih waah yiu zouh yatj dij yeq heoi / ganjbunr haih mx aamj gaaj maa. Ngoq gokdakj keixsath hornangx yiu faanjbaanr CD deoi neiq laix gongr yixgaaj haih yauqyikj, yanjwaih neiq maaiq pengx yeq, deoi neiq / deoi neiq laix gongr yauq zaanh, daanhhaih dou zvntaux, yvxgwor beir neiq haih heoi hair douh zouh ge, zikjhaih peiyvx neiq haih gojsingj, gaarcit neiq haih gojsingj ge waar, neiq yanjwaih dij faanjbaanr CD yix linghdou neiq zaanh siur hour doj cinr ge waar, gamr neiq wuiq dimr namr aaj? Yauh wuiq lingh yatj go gunjdimr aaj maa.
B：係，係另一個觀點，但係，噉樣來講呢，即係佢 / 佢哋即係有必要去檢討下佢哋自己，即係唱歌啊，同埋佢質素啊，同埋佢哋CD嘅質素啊即係。我都會，我會買啲正版CD𡃉。嗰啲就係我真係鍾意，或者啲歌好聽囖。噉究竟值唔值一百蚊一隻CD呢，就係即係睇哩啲…大家買CD嘅人覺得值唔值吖嗎。噉你一啲真係唔值但係有一兩首歌好聽嘅，但係都係賣一百蚊，噉就 / 即係好似，哩樣嘢就係好似你話啲年青人要買一個三千蚊嘅袋，噉你覺得佢哋，誒，哩個風氣唔啱，噉我問返你，如果有三千蚊一個袋喺舖頭裏面賣，有二百蚊喺街度賣，噉你覺得買三千蚊一個袋嘅啱，定係買一個二百蚊嘅袋啱？三千蚊你話佢揮霍啊，亂咁用錢，但買二百蚊你話佢買翻版，即係進退兩難喎！係唔係啊？你一個讀𡁵書個學生。
B: Haih, haih lingh yatj go gunjdimr, daanhhaih, gamryoengr laix gongr nej, zikjhaih keoiq / keoiqdeih zikjhaih yauq bitjyiu heoi gimrtour haaq keoiqdeih zihgeir, zikjhaih coeng goj aa, tungxmaaix keoiq zatjsou aa, tungxmaaix keoiqdeih CD ge zatjsou aa zikjhaih. Ngoq douj wuiq, ngoq wuiq maaiq dij zingbaanr CD gaa. Gor dij zauh haih ngoq zanjhaih zungjyi, waakhzer dij goj hourtengj loj. Gamr gaugingr zikh mx zikh yatj baak manj yatj zek CD nej, zauh haih zikjhaih tair nij dij … daaihgaaj maaiq CD ge yanx gokdakj zikh mx zikh aaj maa. Gamr neiq yatj dij zanjhaih mx zikh daanhhaih yauq yatj loengq saur goj hourtengj ge, daanhhaih douj haih maaih yatj baak manj, gamr zauh / zikjhaih hourciq, nij yoengh yeq zauh haih hourciq neiq waah dij ninxcingjyanx yiu maaiq yatj go saamj cinj manj ge doir, gamr neiq gokdakj keoiqdeih, eh, nij go fungjhei mx aamj, gamr ngoq manh faanj neiq, yvxgwor yauq saamj cinj manj yatj go doir hair poutaur leoiqminh maaih, yauq yih baak manj hair gaaij douh maaih, gamr neiq gokdakj maaiq saamj cinj manj yatj go doir ge aamj, dinghhaih maaiq yatj go yih baak manj ge doir aamj? Saamj cinj manj neiq waah keoiq faijfok aa, lvnr gam yungh cinr, daanh maaiq yih baak manj neiq waah keoiq maaiq faanjbaanr, zikjhaih zeonteoi loengqnaanx wo! Haih mx haih aa? Neiq yatj go dukhganr svj go hokhsaangj.
A：唔好買嗰啲袋囖，買個冇牌子囖。
A: Mxhour maaiq gor dij doir loj, maaiq go mouq paaixzir loj.
C：係喇，咪唔買囖。
C: Haih laaj, maih mx maaiq loj.
B：唔係，一個人你買…
B: Mxhaih, yatj go yanx neiq maaiq …
C：買Bossini得唔得啊？買Giordano得唔得啊？
C: Maaiq Bossini dakj mx dakj aa? Maaiq Giordano dakj mx dakj aa?
B：即係佢 / 你買一個袋，即係佢 / 你鍾意一個袋先會買一個袋，你三千蚊一個袋有佢吸引嘅地方，二百蚊都有佢吸引嘅地方，噉你鍾意哩個袋，點解唔買？
B: Zikjhaih keoiq / neiq maaiq yatj go doir, zikjhaih keoiq / neiq zungjyi yatj go doir sinj wuiq maaiq yatj go doir, neiq saamj cinj manj yatj go doir yauq keoiq kapjyanq ge deihfongj, yih baak manj douj yauq keoiq kapjyanq ge deihfongj, gamr neiq zungjyi nij go doir, dimrgaair mx maaiq?
C：係吖。
C: Haih aaj.
C：如果你覺得嗰個袋，你喺你心目中係值三千蚊，你咪買囖。
C: Yvxgwor neiq gokdakj gor go doir, neiq hair neiq samjmukh zungj haih zikh saamj cinj manj, neiq maih maaiq loj.
B：噉我想問下你，如果你見到喺舖頭裏面見到一個袋三千蚊，喺街度見到七百蚊，你買邊個啊？
B: Gamr ngoq soengr manh haaq neiq, yvxgwor neiq gin dour hair poutaur leoiqminh gin dour yatj go doir saamj cinj manj, hair gaaij douh gin dour catj baak manj, neiq maaiq binj go aa?
C：噉，睇下個袋吖嗎。
C: Gamr, tair haaq go doir aaj maa.
A：噉你嗰隻冒牌嗎。
A: Gamr neiq gor zek mouhpaaix gaaj maa.
B：係冒牌𡃉。
B: Haih mouhpaaix gaa.
A：唔係 / 唔係正牌吖嗎。噉你 / 我諗嗰個人鍾意嘅話，同時間佢都應該唔多唔少，係因為個牌子囖。噉你如果真係好鍾意哩個袋啊，
A: Mxhaih / mxhaih zingpaaix aaj maa. Gamr neiq / ngoq namr gor go yanx zungjyi ge waar, tungxsixgaan keoiq douj yingjgoij mx doj mx siur, haih yanjwaih go paaixzir loj. Gamr neiq yvxgwor zanjhaih hour zungjyi nij go doir aa,
C：係呃。
C: Haih aak.
A：實會捨得使錢落去買囖，冇理由話去買個冒牌嘅，你拎佢出去都唔好喇。
A: Sath wuiq serdakj sair cinr lokh heoi maaiq loj, mouq leiqyaux waah heoi maaiq go mouhpaaix ge, neiq lingj keoiq ceotj heoi douj mx hour laaj.
C：係呃，你睇下你究竟嗰個人，即係究竟個袋喺你心目中究竟邊樣高啲喎重要，即係睇下個價值，同埋錢方面，即係加埋落個因素，邊個高啲，咪買邊個囖。噉係個個人唔同嗎。噉你買又唔會日日買嗎，噉如果你譬如你間唔中，你譬如一年買一個噉三千蚊嘅袋，噉我覺得即係還可以接受吖。
C: Haih aak, neiq tair haaq neiq gaugingr gor go yanx, zikjhaih gaugingr go doir hair neiq samjmukh zungj gaugingr binj yoengh gouj dij wo zunghyiu, zikjhaih tair haaq go gaazikh, tungxmaaix cinr fongjminh, zikjhaih gaaj maaix lokh go yanjsou, binj go gouj dij, maih maaiq binj go loj. Gamr haih gogo yanx mxtungx gaaj maa. Gamr neiq maaiq yauh mx wuiq yathyath maaiq gaaj maa, gamr yvxgwor neiq peiyvx neiq gaanmxzungj, neiq peiyvx yatj ninx maaiq yatj go gamr saamj cinj manj ge doir, gamr ngoq gokdakj zikjhaih waanx horyiq zipsauh aaj.
A：係呃，重有一樣嘢，就係你買完嗰個袋覺得真係唔鍾意嘅，而家有二手攤嗎，你可以去賣返出去𡃉，好似CD噉樣，你聽完之後，你發覺，「唉！都係唔係咁 / 咁鍾意成隻碟喎。」噉咪賣返出去囖。
A: Haih aak, zungh yauq yatj yoengh yeq, zauh haih neiq maaiq yvnx gor go doir gokdakj zanjhaih mx zungjyi ge, yixgaaj yauq yihsaurtaanj gaaj maa, neiq horyiq heoi maaih faanj ceotj heoi gaa, hourciq CD gamryoengr, neiq tengj yvnx zijhauh, neiq faatgok, " aaiq! Douj haih mx haih gam / gam zungjyi singx zek dipr wo. " gamr maih maaih faanj ceotj heoi loj.
B：喂，其實你話嗰個二手攤呢，同翻版CD其實，即係都係一個類似嘅嘢喎，都係影響到個市場𡃉喎。嗱！你用完跟住賣返出去會影響唱片嘅銷量。
B: Wai, keixsath neiq waah gor go yihsaurtaanj nej, tungx faanjbaanr CD keixsath, zikjhaih douj haih yatj go leoihciq ge yeq wo, douj haih yingrhoengr dour go siqcoengx gaa wo. Laax! Neiq yungh yvnx ganjzvh maaih faanj ceotj heoi wuiq yingrhoengr coengpinr ge siujloengh.
A：但係起碼佢已經係賺咗嚹喎，係唔係先？起碼你哩個係正版，佢已經係賺咗佢應該要賺嘅嘢吖嗎。
A: Daanhhaih heirmaaq keoiq yiqgingj haih zaanhzor laa wo, haih mx haih sinj? Heirmaaq neiq nij go haih zingbaanr, keoiq yiqgingj haih zaanhzor keoiq yingjgoij yiu zaanh ge yeq aaj maa.
C：如果你噉講啊，
C: Yvxgwor neiq gamr gongr aa,
A：係唔係？
A: Haih mx haih?
B：啱嘅其實。
B: Aamj ge keixsath.
C：你譬如租CD嘅話，噉已經又蝕咗喇，如果係噉，噉如果係噉啊，譬如你係我朋友，跟住我問你借CD噉樣，唔通唱片公司又蝕咗咩？噉冇得控制𡃉哩啲嘢。
C: Neiq peiyvx zouj CD ge waar, gamr yiqgingj yauh sithzor laaj, yvxgwor haih gamr, gamr yvxgwor haih gamr aa, peiyvx neiq haih ngoq pangxyauq, ganjzvh ngoq manh neiq ze CD gamryoengr, mxtungj coengpinr gungjsij yauh sithzor mej? Gamr mouqdakj hungzai gaa nij dij yeq.
B：啱，我都贊成你哩個方向。
B: Aamj, ngoq douj zaansingx neiq nij go fongjhoeng.
C：喂，你不如借啲CD俾我聽？喂，你幾時還隻CD啊，你？
C: Wai, neiq batjyvx ze dij CD beir ngoq tengj? Wai, neiq geirsix waanx zek CD aa, neiq?
A：係喎。
A: Haih wo.
C：唔得，我哋要計息。
C: Mx dakj, ngoqdeih yiu gai sikj.
A：我哋啲CD，我哋啲…
A: Ngoqdeih dij CD, ngoqdeih dij …
B：唔記得，唔記得攞返來。你哋嗰啲係咪正版𡃉？翻版唔還嚹噉。
B: Mxgeidakj, mxgeidakj lor faanj loix. Neiqdeih gor dij haih maih zingbaanr gaa? Faanjbaanr mx waanx laa gamr.
C：梗係喇。
C: Gangr haih laaj.
A：梗係正版喇。
A: Gangrhaih zingbaanr laaj.